לכל אתר יש כתובת (דומיין) קבועה. את הדומיין ניתן לרכוש לשנה או כמה שנים בכמה רשמים בארץ ורבים נוספים בעולם. עלות דומיין לשנה מגיעה לכ-65 ש"ח במקסימום, אבל ניתן למצוא כתובות במחיר זול משמעותי. אתר אינטרנט צריך להתארח (להתאכסן או להיות מאוחסן) בחוות שרתים כלשהי. יש אינספור חברות אחסון אתרים והתשלום החודשי יכול להגיע עד ל-80 ש"ח, אך ניתן למצוא חברות אחסון זולות משמעותית. ר' המלצות על חברת אחסון אתרים בשאלה הקודמת. בהתאם לדרישות האתר ולאפיון שלו, יתכן ותצטרכו לשלם על תוספים כאלו או אחרים שיאפשרו לכם להוציא מהאתר שלכם את המקסימום. לדוגמה: יש תוספי וורדפרס בתשלום, המאפשרים יצירת לוחות אירועים שלא קיימים באתר וורדפרס באופן טבעי.